**Ministru kabineta noteikumu projekta “Noteikumi par īpaši aizsargājamās dabas teritorijas dabas aizsardzības plāna saturu un izstrādes kārtību”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | 1. Noteikumu projekta “Noteikumi par īpaši aizsargājamās dabas teritorijas dabas aizsardzības plāna saturu un izstrādes kārtību” (turpmāk – Noteikumu projekts) mērķis ir noteikt īpaši aizsargājamās dabas teritorijas dabas aizsardzības plāna saturu un izstrādes kārtību.
2. Noteikumu projekts paredz kārtību kādā izstrādā dabas aizsardzības plānu, tai skaitā, paredz dabas aizsardzības plāna saturu, vienlaikus plāna izstrādes gaitā paredzot sabiedrības informēšanas pasākumus. Noteikumu projektam pievienoti pielikumi, kas unificē un atvieglo dabas aizsardzības plāna izstrādātājam dabas aizsardzības plāna izstrādi.
3. Paredzams, ka projekts stāsies spēkā 2019. gadā.
 |

|  |
| --- |
| 1. **Tiesību akta projekta izstrādes nepieciešamība**
 |
| 1. |  Pamatojums | Saskaņā ar likumu “Par īpaši aizsargājamām teritorijām” 18. panta trešo daļu Ministru kabinets nosaka plāna saturu un izstrādāšanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz īpaši aizsargājamās dabas teritorijas dabas aizsardzības plāna saturu un izstrādes kārtību regulē 2007. gada 9. oktobra Ministru kabineta noteikumi Nr. 686 “Noteikumi par īpaši aizsargājamās dabas teritorijas dabas aizsardzības plāna saturu un izstrādes kārtību”, kas ir novecojuši, līdz ar to ir nepieciešami būtiski grozījumi. Vides aizsardzības un reģionālās attīstības ministrija saņēma vairākkārtējus aicinājumus no Dabas aizsardzības pārvaldes un dabas aizsardzības plānu (turpmāk – plāns) izstrādātājiem – veikt nepieciešamos grozījumus, lai novērstu esošās neskaidrības un kopumā sekmētu plāna kvalitāti. Galvenie problēmjautājumi ir attiecināmi uz plāna satura sadaļu un plāna uzraudzības grupas faktisko darbību. Plāna saturam nepieciešams precizēt atsevišķus apakšpunktus, jo pašreiz nav noteikts kādā formā plāna izstrādātājs sniedz informāciju, tāpat nav noteikta informācijas detalizācijas pakāpe. Līdz šim šīs sadaļas tika aprakstītas brīvā formā ievērojot plāna satura prasības, tomēr ņemot vērā dažādo pieeju plāna izstrādē – šīs sadaļas būtiski atšķīrās un nebija pārskatāmas. Lai risinātu šo problēmu Noteikumu projekts ir papildināts ar vairākiem pielikumiem, kuros ir iekļautas vienotas formas tabulas, kuras plāna izstrādātājiem ir jāaizpilda, kā rezultātā iegūtā informācija būs strukturēta un labi pārskatāma, kas turpmāk atvieglos un unificēs plāna izstrādi, piemēram, plāna izstrādātājiem būs vienota pieeja sugu un biotopu novērtējuma aprakstā, sugu un biotopu apsaimniekošanas pasākumu aprakstā.Otrs galvenais problēmjautājums ir plāna izstrādes uzraudzības grupas darbība, tās faktiskās funkcijas neatbilstība faktiskai situācijai. Pašreiz plānu izstrādi uzrauga dabas aizsardzības plāna izstrādes uzraudzības grupa, savukārt Noteikumu projektā ir paredzēts, ka šo pienākumu pildīs konsultatīvā grupa. Plāna izstrādes uzraudzības kārtība tiek precizēta ņemot vērā pieredzi plāna izstrādē, jo plānu izstrādes gaitā uzraudzības grupa neveic faktisko plāna izstrādes uzraudzību (to veic Dabas aizsardzības pārvalde saskaņā ar Ministru kabineta 2009. gada 2. jūnija noteikumu Nr. 507 “Dabas aizsardzības pārvaldes nolikums” 3.1. apakšpunktu), bet gan veic konsultatīvas funkcijas, attiecīgi Noteikumu projekts tiek precizēts atbilstoši reālai situācijai.Noteikumu projekta I. nodaļa atrunā vispārīgos jautājumus attiecībā uz dabas aizsardzības plānu (turpmāk – plāns) izstrādi, kā arī paredz kārtību, kā tiek izteikti priekšlikumi plāna izstrādei.Noteikumu projekta II. nodaļa paredz plāna izstrādāšanas kārtību. Dabas aizsardzības pārvalde saskaņā ar Ministru kabineta 2009. gada 2. jūnija noteikumu Nr. 507 “Dabas aizsardzības pārvaldes nolikums” 3.1. apakšpunktu organizē un uzrauga dabas aizsardzības plānu izstrādi un atjaunošanu aizsargājamām teritorijām, kā arī veicina un koordinē minēto plānu ieviešanu, līdz ar to Dabas aizsardzības pārvalde nosaka darba plāna izstrādes darba uzdevumu un plāna satura detalizācijas pakāpi katrai aizsargājamai teritorijai, ņemot vērā tās platību un dabas vērtības. Šis nosacījums ir atrunāts, jo īpaši aizsargājamās dabas teritorijās, kurām izstrādā plānu ar dažādu platību, piemēram, mazāk kā trīs hektāri (dabas piemineklis) un vairāk kā 90 000 hektāri (nacionālais parks), līdz ar to plāna izstrādē – katrai teritorijai ir nepieciešams piemērot individuāli detalizētas prasības.Noteikumu projekta III. nodaļa nosaka plāna saturu, tā sadaļas, kas ir kopīgs visiem plāniem, tomēr katra individuālā plāna izstrādes detalizācijas pakāpi nosaka Dabas aizsardzības pārvalde. Turklāt šajā nodaļā atrunātas tehniskās prasības attiecībā uz kartogrāfisko informāciju.Noteikumu projekta IV. nodaļa nosaka kārtību un veidu, kādā tiek paredzēta sabiedrības informēšana – attiecībā uz plāna izstrādes uzsākšanu. Sabiedrības informēšanā tiek iesaistīti iedzīvotāji, zemes īpašnieki, pašvaldība, kā arī ieinteresētās institūcijas un organizācijas.Noteikumu projekta V. nodaļa paredz konsultatīvās grupas izveides un darbības kārtību. Konsultatīvās grupas izveidošanas mērķis ir nodrošināt pašvaldību, valsts institūciju, privātpersonu, biedrību un nodibinājumu iesaistīšanu plāna izstrādes un apspriešanas procesā. Šajā nodaļā atrunāts konsultatīvās grupas sastāvs, kā arī tas, ka plāna izstrādes laikā sasauc ne mazāk kā trīs sanāksmes. Konsultatīvās grupas sanāksmi vada Dabas aizsardzības pārvaldes pārstāvis.Noteikumu projekta VI. nodaļa nosaka plāna publiskās apspriešanas kārtību, tai skaitā to, ka plāna izstrādātājs nodrošina publiskai apspriešanai sagatavotā plāna redakcijas publisku pieejamību. Noteikumu projektā tiek paredzēts, ka fiziskas un juridiskas personas iepazīstas ar izstrādātā plāna redakciju un publiskās sanāksmes laikā sniedz savu viedokli, savukārt plāna izstrādātājs protokolē sanāksmi, pēc tam 20 darba dienu laikā izvērtē un precizē plānu. Precizēto plānu izskata konsultatīvajā grupā, ko iesniedz pašvaldībā – atzinuma sniegšanai.Noteikumu projekta VII. nodaļa nosaka plāna apstiprināšanas kārtību, proti, precizēto plāna redakciju iesniedz Dabas aizsardzības pārvaldē, kura 20 darba dienu laikā to izvērtē un, ja plāns izstrādāts atbilstoši Noteikumu projektā minētām prasībām, iesniedz Vides aizsardzības un reģionālās attīstības ministrijā – apstiprināšanai. Savukārt, ja konstatēta neatbilstība Noteikumu projektā minētām prasībām, plānu atdod plānu izstrādātājam – tā precizēšanai.Turklāt Noteikumu projekts noteic, ka plāns pēc tā apstiprināšanas tiek ievietots Dabas aizsardzības pārvaldes tīmekļvietnē, lai plāns būtu publiski pieejams.Noteikumu projekta VIII. nodaļa paredz kārtību, kādā pagarina, groza un atjauno plānu. Plāna pagarināšana tiek paredzēta tikai tajā gadījumā, ja nav īstenoti plānā paredzētie apsaimniekošanas pasākumi. Savukārt grozījumus plānā var izdarīt tikai tā darbības termiņa laikā un vienīgi attiecībā uz apsaimniekošanas pasākumu sadaļu un šīs sadaļas kartogrāfiskajiem un informatīvajiem pielikumiem. Tāpat priekšlikumā par plāna grozīšanu iekļaujams pamatojums par nepieciešamajiem grozījumiem, zinātnisko pētījumu vai monitoringa dati, informācija, kurā atspoguļots vietējās pašvaldības, zemes īpašnieku un lietotāju viedoklis. Dabas aizsardzības pārvalde priekšlikumu par plāna grozīšanu nosūta Vides aizsardzības un reģionālās attīstības ministrijai, kura apstiprina vai noraida grozījumus plāna apsaimniekošanas pasākumu sadaļā. Grozījumus pēc to apstiprināšanas pievieno plānam. Noteikumu projekts paredz, ka plānu pēc tā termiņa beigām atjauno tādā pašā kārtībā, kādā izstrādā jaunu plānu.Ņemot vērā nepieciešamo noteikumu izmaiņu apjomu un saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 140. punktu, kas noteic, ka grozījumu noteikumu projektu nesagatavo, ja tā normu apjoms pārsniedz pusi no spēkā esošo noteikumu normu apjoma, bet sagatavo jaunu noteikumu projektu, tika izstrādāts Noteikumu projekts. |
| 3. |  Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Dabas aizsardzības pārvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, juridiskās un fiziskās personas, kuru īpašumi atrodas īpaši aizsargājamā dabas teritorijā un kurai plānots izstrādāt vai izstrādā dabas aizsardzības plānu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji tika aicināti līdzdarboties, rakstiski sniedzot viedokli par noteikumu projektu.Tāpat sabiedrības pārstāvji tika informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv).  |
| 2. | Sabiedrības līdzdalība projekta izstrādē | Likumprojekts un tā anotācija 2018.gada 26. martā tika ievietota Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv) sadaļā “Sabiedrības līdzdalība” un 2018. gada 8. maijā Valsts kancelejas tīmekļvietnē [www.mk.gov.lv](http://www.mk.gov.lv)  |
| 3. | Sabiedrības līdzdalības rezultāti | Iebildumi, priekšlikumi un precizējumi netika saņemti. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Dabas aizsardzības pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar. |
| 3. | Cita informācija | Nav. |

Vides aizsardzības un reģionālās

attīstības ministrs K. Gerhards

Seile, 67026484

laura.seile@varam.gov.lv